title: A Bizottság (EU) 2018/303 végrehajtási rendelete (2018. február 27.) a Reynoutria sachalinensis kivonat hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról (EGT-vonatkozású szöveg. )

text:
               1.3.2018

               HU

               Az Európai Unió Hivatalos Lapja

               L 59/1

         A BIZOTTSÁG (EU) 2018/303 VÉGREHAJTÁSI RENDELETE
   (2018. február 27.)
   a Reynoutria sachalinensis kivonat hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megtagadásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 13. cikke (2) bekezdésére,
   mivel:

               (1)

               Az 1107/2009/EK rendelet 7. cikke (1) bekezdésének megfelelően az Egyesült Királysághoz 2011. november 3-án kérelem érkezett a Marrone Bio innovations vállalattól a Reynoutria sachalinensis kivonat hatóanyagként való jóváhagyására vonatkozóan.

               (2)

               Az említett rendelet 9. cikke (3) bekezdésének megfelelően a referens tagállam 2012. március 21-én értesítette a kérelmezőt és a többi tagállamot, 2012. május 11-én pedig a Bizottságot és az Európai Élelmiszerbiztonsági Hatóságot (a továbbiakban: Hatóság) a kérelem elfogadhatóságáról.

               (3)

               Az említett rendelet 11. cikke (2) és (3) bekezdésének megfelelően – a kérelmező által javasolt felhasználásra vonatkozóan – értékelték a hatóanyag emberi egészségre és környezetre gyakorolt hatásait. A referens tagállam 2014. július 22-én a Bizottság és a Hatóság elé terjesztette az értékelő jelentés tervezetét.

               (4)

               A Hatóság eleget tett az 1107/2009/EK rendelet 12. cikkének (1) bekezdésében foglaltaknak. Az említett rendelet 12. cikke (3) bekezdésének megfelelően a Hatóság felkérte a kérelmezőt, hogy nyújtson be kiegészítő információkat a tagállamoknak, a Bizottságnak és a Hatóságnak. A referens tagállam a kiegészítő adatokról készített értékelést aktualizált értékelőjelentés-tervezet formájában benyújtotta a Hatóságnak.

               (5)

               Az értékelő jelentés tervezetét a tagállamok és a Hatóság felülvizsgálták. A Hatóság 2015. augusztus 31-én tájékoztatta a Bizottságot a Reynoutria sachalinensis kivonat hatóanyag kockázatértékeléséből levont következtetéséről (2).

               (6)

               A Marrone Bio innovations vállalat 2017. október 16-án visszavonta a Reynoutria sachalinensis kivonat jóváhagyására irányuló kérelmét. A kérelem visszavonása következtében a Reynoutria sachalinensis kivonat az 1107/2009/EK rendelet 13. cikke (2) bekezdésének értelmében nem engedélyezhető.

               (7)

               E rendelet nem sérti a kérelmezők azon jogát, hogy az 1107/2009/EK rendelet 7. cikke szerint további kérelmet nyújtsanak be a Reynoutria sachalinensis kivonatra vonatkozóan.

               (8)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   A hatóanyag jóváhagyásának megtagadása
   A Reynoutria sachalinensis kivonat hatóanyagot a Bizottság nem hagyja jóvá.
   2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. február 27-én.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  EFSA, 2015. Conclusion on the peer review of the pesticide risk assessment of the active substance Reynoutria sachalinensis extract (A Reynoutria sachalinensis kivonat hatóanyagú növényvédő szerekkel kapcsolatos kockázatok értékelésének szakmai vizsgálatából levont következtetés). EFSA Journal 2015;13(9):4221, 73 pp. Online elérhető a következő címen: www.efsa.europa.eu/efsajournal.


title: A Bizottság (EU) 2018/307 végrehajtási rendelete (2018. február 28.) a 853/2004/EK európai parlamenti és tanácsi rendeletben meghatározott, a Salmonella spp.-re vonatkozó különleges garanciáknak a Dániába irányuló brojlercsirkehúsra (Gallus gallus) való kiterjesztéséről (EGT-vonatkozású szöveg. )

text:
               2.3.2018

               HU

               Az Európai Unió Hivatalos Lapja

               L 60/5

         A BIZOTTSÁG (EU) 2018/307 VÉGREHAJTÁSI RENDELETE
   (2018. február 28.)
   a 853/2004/EK európai parlamenti és tanácsi rendeletben meghatározott, a Salmonella spp.-re vonatkozó különleges garanciáknak a Dániába irányuló brojlercsirkehúsra (Gallus gallus) való kiterjesztéséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletre (1) és különösen annak 8. cikke (3) bekezdésének b) pontjára;
   mivel:

               (1)

               A 853/2004/EK rendelet az állati eredetű élelmiszerek higiéniájára vonatkozó különös szabályokat állapít meg az élelmiszer-vállalkozók számára, bizonyos különleges garanciákat biztosítva a finn és a svéd piacra szánt állati eredetű élelmiszerekre vonatkozóan. Ennek megfelelően azoknak az élelmiszer-vállalkozóknak, akik az említett tagállamokban a rendeletben meghatározott állatok húsát kívánják forgalomba hozni, be kell tartaniuk a szalmonellára vonatkozó bizonyos szabályokat. Ezenkívül az ilyen hússzállítmányokat olyan kereskedelmi okmánynak kell kísérnie, mely tanúsítja, hogy az uniós jogszabályoknak megfelelően mikrobiológiai vizsgálatot végeztek, negatív eredménnyel.

               (2)

               Ezen túlmenően az 1688/2005/EK bizottsági rendelet (2) részletesen is meghatározza ezeket a különleges garanciákat, előírva az ilyen húsok mintavételére vonatkozó szabályokat, valamint az ilyen minták vizsgálatára szolgáló mikrobiológiai módszereket. A rendelet továbbá egy kereskedelmi okmányt ír elő, amelynek a hússzállítmányokat kell kísérnie.

               (3)

               A Dán Állategészségügyi és Élelmiszer-ellenőrző Hatóság 2007. október 5-én továbbította a Bizottsághoz arra irányuló kérelmét, hogy a Bizottság a 853/2004/EK rendeletnek megfelelően az ország egész területére vonatkozóan engedélyezze Dánia számára a brojlercsirkehúsban (Gallus gallus) előforduló szalmonellára vonatkozó különleges garanciákat. A kérelemben szerepel a brojlercsirkehúsra (Gallus gallus) vonatkozó dán szalmonella-ellenőrzési program leírása.

               (4)

               2008. június 18-i ülésén az Élelmiszerlánc- és Állategészségügyi Állandó Bizottság jóváhagyta az „Iránymutatásokat tartalmazó dokumentáció azon minimumkövetelményekről, amelyeket a szalmonella-ellenőrzési programoknak teljesíteniük kell ahhoz, hogy azokat a Gallus gallus húsára és tojására vonatkozó, Svédországra és Finnországra jóváhagyott szalmonella-ellenőrzési programokkal egyenértékűként ismerjék el” című bizottsági szolgálati munkadokumentumot (3) (a továbbiakban: iránymutatásokat tartalmazó dokumentáció).(Guidance document on the minimum requirements for Salmonella control programmes to be recognised equivalent to those approved for Sweden and Finland in respect of meat and eggs of Gallus gallus)

               (5)

               A brojlercsirkehúsra (Gallus gallus) vonatkozó dán szalmonella-ellenőrzési program a Svédországra és Finnországra jóváhagyottal egyenértékűnek minősül, és megfelel az iránymutatásokat tartalmazó dokumentációnak. A szalmonella előfordulása azonban a dániai, Gallus gallus fajba tartozó baromfiállományokban magasabb volt, mint az iránymutatásokat tartalmazó dokumentációban javasolt felső határérték, ezért nem lehetett egyenértékűnek tekinteni a finnországi és svédországi helyzettel.

               (6)

               2017. február 6-án a Dán Állategészségügyi és Élelmiszer-ellenőrző Hatóság a 2011–2016-os időszakra vonatkozóan továbbított adatokat a Gallus gallus fajba tartozó tenyészbaromfik, felnőtt baromfik és brojlercsirkék állományaiban és húsában előforduló szalmonellafertőzés gyakoriságáról. A 2015–2016-ra vonatkozó gyakoriság összhangban van az iránymutatásokat tartalmazó dokumentációban meghatározott felső határokkal.

               (7)

               Ezért a különleges garanciákat a Dániába irányuló brojlercsirkehús-szállítmányokra (Gallus gallus) is ki kell terjeszteni. Ezen túlmenően az 1688/2005/EK rendeletben megállapított, az ilyen hús mintavételezésére, a minták vizsgálatának mikrobiológiai módszereire, valamint a kereskedelmi dokumentumra vonatkozó szabályokat minden ilyen szállítmányra alkalmazni kell.

               (8)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Dánia felhatalmazást kap arra, hogy a 853/2004/EK rendelet 8. cikkének (2) bekezdésében meghatározott, a Salmonella spp-re vonatkozó különleges garanciákat alkalmazza a rendelet I. mellékletének 1.1. pontjában szereplő meghatározásnak megfelelő brojlercsirkehús (Gallus gallus) Dániába irányuló szállítmányaira.
   2. cikk
   Az 1. cikkben említett hússzállítmányokat az 1688/2005/EK rendelet IV. mellékletében előírt mintának megfelelő kereskedelmi dokumentumnak kell kísérnie.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. február 28-án.

            a Bizottság részéről

            az elnök

         Jean-Claude JUNCKER

      (1)  HL L 139., 2004.4.30., 55. o.

      (2)  A Bizottság 1688/2005/EK rendelete (2005. október 14.) a Finnországba és Svédországba irányuló bizonyos hús- és tojásszállítmányok szalmonellára vonatkozó különleges garanciája tekintetében a 853/2004/EK európai parlamenti és tanácsi rendelet végrehajtásáról (HL L 271., 2005.10.15., 17. o.).

      (3)  https://ec.europa.eu/food/sites/food/files/safety/docs/biosafety_food-borne-disease_salmonella_guidance_min-req_eggs-poultry-meat.pdf


title: A Bizottság (EU) 2018/310 végrehajtási rendelete (2018. március 1.) a gabonaágazatban 2018. március 2-től alkalmazandó behozatali vámok megállapításáról

text:
               2.3.2018

               HU

               Az Európai Unió Hivatalos Lapja

               L 60/19

         A BIZOTTSÁG (EU) 2018/310 VÉGREHAJTÁSI RENDELETE
   (2018. március 1.)
   a gabonaágazatban 2018. március 2-től alkalmazandó behozatali vámok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikkére,
   mivel:

               (1)

               A 642/2010/EU bizottsági rendelet (2) 1. cikkének (1) bekezdése értelmében a 1001 11 00, a 1001 19 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékek behozatali vámja megegyezik az adott szállítmányra alkalmazandó CIF-importárnak az e termékekre behozataluk esetén érvényes, 55 %-kal megnövelt intervenciós árból történő kivonásával kapott összeggel. Az említett vám azonban nem haladhatja meg a közös vámtarifában meghatározott vámtételt.

               (2)

               A 642/2010/EU rendelet 1. cikkének (2) bekezdése értelmében a hivatkozott cikk (1) bekezdésében említett behozatali vám kiszámítása céljából az ugyanazon bekezdésben meghatározott termékekre szabályos időközönként reprezentatív CIF-importárakat kell megállapítani.

               (3)

               A 642/2010/EU rendelet 2. cikke (1) bekezdésének megfelelően az ugyanazon rendelet 1. cikkének (1) bekezdésében említett termékekre vonatkozó behozatali vám kiszámításához a szóban forgó rendelet 5. cikkében leírt módszerrel meghatározott napi reprezentatív CIF-importárat kell alkalmazni.

               (4)

               A 1001 11 00, a 1001 19 00, az ex 1001 99 00 (kiváló minőségű közönséges búza, a vetőmag kivételével), a 1002 10 00 és a 1002 90 00 KN-kód alá tartozó, Kanadából származó termékekre vonatkozó behozatali vámot 2017. szeptember 21-től kezdődően a 642/2010/EU rendelet 2. cikkének (5) bekezdése szerint kell kiszámítani.

               (5)

               Meg kell állapítani a 2018. március 2-től kezdődő időszakra vonatkozó behozatali vámokat, amelyek alkalmazása új behozatali vámok megállapításáig tart.

               (6)

               A 642/2010/EU rendelet 2. cikkének (2) bekezdésével összhangban indokolt úgy rendelkezni, hogy e rendelet a kihirdetése napján lépjen hatályba,

         ELFOGADTA EZT A RENDELETET:
   1. cikk
   A gabonaágazatban 2018. március 2-től alkalmazandó, a 642/2010/EU rendelet 1. cikkének (1) bekezdésében említett behozatali vámokat e rendelet I. melléklete határozza meg a II. mellékletben ismertetett adatok alapján.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 1-jén.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  A Bizottság 642/2010/EU rendelete (2010. július 20.) az 1234/2007/EK tanácsi rendelet alkalmazásának szabályairól (behozatali vámok a gabonaágazatban) (HL L 187., 2010.7.21., 5. o.).

      I. MELLÉKLET

                     A 642/2010/EU rendelet 1. cikkének (1) bekezdésében említett termékekre 2018. március 2-től alkalmazandó behozatali vámok

                  KN-kód

                  Árumegnevezés

                  Behozatali vám (1)
                      (2)

                  (EUR/tonna)

                  1001 11 00

                  KEMÉNYBÚZA, vetőmag

                  0,00

                  1001 19 00

                  KEMÉNYBÚZA, kiváló minőségű, a vetőmag kivételével

                  0,00

                  közepes minőségű, a vetőmag kivételével

                  0,00

                  gyenge minőségű, a vetőmag kivételével

                  0,00

                  ex 1001 91 20

                  KÖZÖNSEGES BÚZA, vetőmag

                  0,00

                  ex 1001 99 00

                  KÖZÖNSÉGES BÚZA, kiváló minőségű, a vetőmag kivételével

                  0,00

                  1002 10 00

                  ROZS, vetőmag

                  0,56

                  1002 90 00

                  ROZS, a vetőmag kivételével

                  0,56

                  1005 10 90

                  KUKORICA, vetőmag, a hibrid kivételével

                  0,56

                  1005 90 00

                  KUKORICA, a vetőmag kivételével (3)

                  0,56

                  1007 10 90

                  CIROKMAG, a hibrid vetőmag kivételével

                  0,56

                  1007 90 00

                  CIROKMAG, a vetőmag kivételével

                  0,56

         (1)  Az importőr a 642/2010/EU rendelet 2. cikkének (4) bekezdése értelmében a következő vámcsökkentésekben részesülhet:

                  —

                  tonnánként 3 EUR, ha a kirakodási kikötő a Földközi-tenger partján (a Gibraltári-szoroson túl) vagy a Fekete-tenger partján található, amennyiben az áruk az Atlanti-óceánon vagy a Szuezi-csatornán keresztül érkeznek az Unióba,

                  —

                  tonnánként 2 EUR, ha a kirakodási kikötő Dániában, Észtországban, Írországban, Lettországban, Litvániában, Lengyelországban, Finnországban, Svédországban, az Egyesült Királyságban vagy az Ibériai-félsziget atlanti-óceáni partján van, amennyiben az áruk az Atlanti-óceánon keresztül érkeznek az Unióba.

         (2)  A 1001 11 00, a 1001 19 00, az ex 1001 99 00 (kiváló minőségű közönséges búza, a vetőmag kivételével), a 1002 10 00 és a 1002 90 00 KN-kód alá tartozó, Kanadából származó termékek esetében a behozatali vámot a 642/2010/EU rendelet 2. cikkének (5) bekezdése szerint kell kiszámítani.

         (3)  Az importőr tonnánként 24 EUR átalány-vámcsökkentésben részesülhet, amennyiben a 642/2010/EU rendelet 3. cikkében megállapított feltételek teljesülnek.

      II. MELLÉKLET

         AZ I. MELLÉKLETBEN MEGÁLLAPÍTOTT VÁMOK KISZÁMÍTÁSÁNÁL FIGYELEMBE VETT ADATOK

                  1.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              (EUR/tonna)

                              Közönséges búza (1)

                              Kukorica

                              Tőzsde

                              Minneapolis

                              Chicago

                              Tőzsdei jegyzés

                              193,300

                              117,450

                              Felár a Mexikói-öböl esetében

                              84,902

                              21,549

                              Felár a Nagy-tavak esetében

                              —

                              —

                  2.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              Szállítási költség: Mexikói-öböl–Rotterdam:

                              17,471 EUR/tonna

                              Szállítási költség: Nagy-tavak–Rotterdam:

                              — EUR/tonna

         (1)  Tonnánként 14 EUR felárral együtt (a 642/2010/EU rendelet 5. cikkének (3) bekezdése).


title: A Bizottság (EU) 2018/308 végrehajtási rendelete (2018. március 1.) a 2014/59/EU európai parlamenti és tanácsi irányelvnek megfelelően az Európai Bankhatóságnak a szavatolótőkére és a leírható, illetve átalakítható kötelezettségekre vonatkozó minimumkövetelményekről történő tájékoztatása céljából a szanálási hatóságok által azonosítandó és továbbítandó információk tekintetében alkalmazandó egységes formátumokra, mintadokumentumokra és fogalommeghatározásokra vonatkozó véghajtás-technikai standardok meghatározásáról (EGT-vonatkozású szöveg. )

text:
                  2.3.2018

                  HU

                  Az Európai Unió Hivatalos Lapja

                  L 60/7

            A BIZOTTSÁG (EU) 2018/308 VÉGREHAJTÁSI RENDELETE
      (2018. március 1.)
      a 2014/59/EU európai parlamenti és tanácsi irányelvnek megfelelően az Európai Bankhatóságnak a szavatolótőkére és a leírható, illetve átalakítható kötelezettségekre vonatkozó minimumkövetelményekről történő tájékoztatása céljából a szanálási hatóságok által azonosítandó és továbbítandó információk tekintetében alkalmazandó egységes formátumokra, mintadokumentumokra és fogalommeghatározásokra vonatkozó véghajtás-technikai standardok meghatározásáról
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a hitelintézetek és befektetési vállalkozások helyreállítását és szanálását célzó keretrendszer létrehozásáról és a 82/891/EGK tanácsi irányelv, a 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/EU, 2012/30/EU és 2013/36/EU irányelv, valamint az 1093/2010/EU és a 648/2012/EU európai parlamenti és tanácsi rendelet módosításáról szóló, 2014. május 15-i 2014/59/EU európai parlamenti és tanácsi irányelvre (1) és különösen annak 45. cikke (17) bekezdésének harmadik albekezdésére,
      mivel:

                  (1)

                  A szanálási hatóságok feladatul kapták, hogy a 2014/59/EU irányelv 45. cikkében meghatározott és az (EU) 2016/1450 felhatalmazáson alapuló bizottsági rendeletben (2) tovább részletezett követelményekkel és eljárásokkal összhangban mindegyik intézményre vonatkozóan állapítsák meg a szavatolótőkére és a leírható, illetve átalakítható kötelezettségekre vonatkozó minimumkövetelményt (a továbbiakban: MREL).

                  (2)

                  A 2014/59/EU irányelv 45. cikkének (16) bekezdése értelmében a szanálási hatóságoknak – az illetékes hatóságokkal egyeztetve – tájékoztatniuk kell az Európai Bankhatóságot (EBH) az általuk megállapított minimumkövetelményekről. Az említett információk azonosítására és az EBH-nak történő továbbítására szolgáló egységes formanyomtatványokat, mintadokumentumokat és fogalommeghatározásokat úgy kell kialakítani, hogy elősegítsék a szavatolótőkére és a leírható, illetve átalakítható kötelezettségekre vonatkozó minimumkövetelményekre vonatkozó határozatoknak az EBH általi nyomon követését, és lehetővé tegyék az Unióban alkalmazott módszerek konvergenciájának érdemi vizsgálatát.

                  (3)

                  A konszolidált MREL hatálya alá tartozó csoportok esetében egyértelművé kell tenni, hogy melyik szanálási hatóságnak kell továbbítania az EBH részére egyrészt az érintett anyavállalatra vonatkozóan megállapított MREL-lel, másrészt a leányvállalatok tekintetében – a csoportszintű szanálási hatóság és a leányvállalatért egyedi alapon felelős szanálási hatóság között létrejött együttes határozat, vagy együttes határozat hiányában a leányvállalat szanálási hatósága által hozott határozat alapján – alkalmazott MREL-lel kapcsolatos információkat. Annak érdekében, hogy az EBH-nak mind az anyavállalatra, mind a leányvállalatokra vonatkozóan rendelkezésére álljanak a szükséges információk, az érintett csoportszintű szanálási hatóság részére elő kell írni, hogy – az összevont felügyeletet ellátó hatósággal egyeztetve – tájékoztassa az EBH-t az érintett anyavállalatra vonatkozóan mind az egyedi, mind a konszolidált alapon megállapított MREL-ről, továbbá a csoport leányvállalataiért felelős szanálási hatóságok részére elő kell írni, hogy – az illetékes hatóságokkal egyeztetve – tájékoztassák az EBH-t a joghatóságuk alá tartozó mindegyik intézményre vonatkozóan megállapított MREL-ről.

                  (4)

                  Az MREL-határozatokra vonatkozó módszerek közelítésének előmozdítása és az EBH nyomonkövetési szerepének megerősítése érdekében a szanálási hatóságok által az EBH részére történő információtovábbítás tekintetében egységes adatszolgáltatási időszakokat és benyújtási dátumokat kell megállapítani.

                  (5)

                  Ez a rendelet az EBH által a Bizottságnak benyújtott végrehajtás-technikai standardtervezeten alapul.

                  (6)

                  Az EBH nyilvános konzultációt folytatott az e rendelet alapját képező végrehajtás-technikai standardtervezetről, elemezte az esetleges kapcsolódó költségeket és hasznot, továbbá kikérte az 1093/2010/EU európai parlamenti és tanácsi rendelet (3) 37. cikkével összhangban létrehozott banki érdekképviseleti csoport véleményét,

            ELFOGADTA EZT A RENDELETET:
      1. cikk
      A mintadokumentumokban közölt információk
      (1)   Az EBH-nak a szavatolótőkére és a leírható, illetve átalakítható kötelezettségekre vonatkozó minimumkövetelményekről (a továbbiakban: MREL) és adott esetben a 2014/59/EU irányelv 45. cikkének (13) bekezdésében meghatározott, az említett irányelv 45. cikkének (16) bekezdésével összhangban a joghatóságukba tartozó mindegyik intézményre vonatkozóan egyedi vagy összevont alapon megállapított követelményről való tájékoztatása céljából a szanálási hatóságok – az illetékes hatóságokkal egyeztetve – továbbítják az EBH részére az e rendelet I. és II. mellékletében meghatározott mintadokumentumokban foglalt információkat.
      (2)   A konszolidált MREL hatálya alá tartozó intézmények esetében a szanálási hatóságok – az illetékes hatóságokkal egyeztetve – továbbítják az EBH részére a III. mellékletben meghatározott mintadokumentumban foglalt információkat is.
      (3)   Az (1) és a (2) bekezdésnek való megfelelés céljából a szanálási hatóságok a II. mellékletben meghatározott mintadokumentumban jelzett esetekben a legnagyobb gondosság elve szerint eljárva kvalitatív információkat közölnek az MREL-határozatok indokairól, mely információknak adott esetben részét képezik az egyedi vagy csoportszintű szanálási tervekre való hivatkozások, a szanálási hatóság nyilvános határozatai vagy szakpolitikai állásfoglalásai vagy egyéb igazoló dokumentumok.
      (4)   A II. mellékletben használt kifejezések jelentése az említett melléklet táblázatának vonatkozó oszlopában említett releváns rendelkezésekben meghatározott jelentés.
      2. cikk
      A mentességet élvező és a nulla feltőkésítési összegű intézményekre vonatkozó egyszerűsített adatszolgáltatási követelmények
      (1)   E rendelet 1. cikkétől eltérve, azon intézmények vonatkozásában, amelyek a 2014/59/EU irányelv 45. cikkének (11) vagy (12) bekezdése alapján mentességet kaptak az MREL alkalmazása alól, a szanálási hatóságok az I. mellékletben, a II. melléklet 10–90. oszlopában meghatározott információkat, míg a konszolidált MREL hatálya alá tartozó csoport részét képező intézmények vonatkozásában az e rendelet III. mellékletében meghatározott információkat továbbítják az EBH-nak.
      (2)   E rendelet 1. cikkétől eltérve, azon intézmények vonatkozásában, amelyek esetében a feltőkésítési összeg az (EU) 2016/1450 rendelet 2. cikkének (2) bekezdésével összhangban nulla, a szanálási hatóságok az I. mellékletben, a II. melléklet 10–120. oszlopában meghatározott információkat, míg a konszolidált MREL hatálya alá tartozó csoport részét képező intézmények vonatkozásában az e rendelet III. mellékletében meghatározott információkat továbbítják az EBH-nak.
      3. cikk
      Adatszolgáltató hatóság csoportok esetében
      Konszolidált MREL hatálya alá tartozó csoportok esetében az 1. és 2. cikkben említett információkat a következő módon kell benyújtani:

                  a)

                  az érintett csoportszintű szanálási hatóság – az összevont felügyeletet ellátó hatósággal egyeztetve – tájékoztatja az EBH-t az uniós anyavállalatra vagy a 806/2014/EU európai parlamenti és tanácsi rendelet (4) 2. cikkében említett anyavállalatra vonatkozóan mind az egyedileg, mind az összevont alapon megállapított MREL-ről.

                  b)

                  az érintett szanálási hatóságok – az illetékes hatósággal egyeztetve – tájékoztatják az EBH-t a csoport joghatóságukba tartozó leányvállalataira egyedileg alkalmazandó MREL-ről.

            4. cikk
      Adatszolgáltatási időszakok és benyújtási dátumok
      (1)   Az 1. cikkben említett információkat a szanálási hatóságok az MREL-t megállapító határozat meghozatalát vagy módosítását követően indokolatlan késedelem nélkül továbbítják.
      (2)   A megállapított és az adott év április 1-jén még alkalmazandó MREL-lel kapcsolatos, a 2. cikkben említett információkat a szanálási hatóságok az adott év április 30-áig továbbítják.
      5. cikk
      Hatálybalépés
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2018. március 1-jén.

               a Bizottság részéről

               az elnök

            Jean-Claude JUNCKER

         (1)  HL L 173., 2014.6.12., 190. o.

         (2)  A Bizottság (EU) 2016/1450 felhatalmazáson alapuló rendelete (2016. május 23.) a 2014/59/EU európai parlamenti és tanácsi irányelvnek a szavatolótőkére és a leírható, illetve átalakítható kötelezettségekre vonatkozó minimumkövetelmény megállapításának módjával kapcsolatos kritériumokat meghatározó szabályozástechnikai standardok tekintetében történő kiegészítéséről (HL L 237., 2016.9.3., 1. o.)

         (3)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).

         (4)  Az Európai Parlament és a Tanács 806/2014/EU rendelete (2014. július 15.) a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról (HL L 225., 2014.7.30., 1. o.).

         I. MELLÉKLET

            Az adatszolgáltató szanálási hatóságra vonatkozó információk

                     Adatszolgáltató szanálási hatóság

                     Benyújtási dátum

                     Kapcsolattartó személy

                     Név

                     E-mail

                     Telefon

                     Általános megjegyzések (nem kötelező)

         II. MELLÉKLET

            MREL információk

                     Kötelező

                     Egyszerűsített adatszolgáltatási mintadokumentum
                     (ha a 90-es oszlopban „Igen” szerepel)

                     Nem kötelező az (EU) 2016/1450 felhatalmazáson alapuló bizottsági rendelet 2. cikkének (2) bekezdése alkalmazásában nulla feltőkésítési összegű intézmények esetében

                     Minden intézményre vonatkozóan kitöltendő

                     Az (EU) 2016/1450 felhatalmazáson alapuló bizottsági rendelet 2. cikkének (2) bekezdése alkalmazásában nulla feltőkésítési összegű intézmények esetében

                     Követelmény típusa

                     Összes kötelezettség és szavatolótőke

                     Teljes kockázati kitettségérték

                     A tőkeáttételi mutató nevezője

                     Veszteségviselési összeg

                     Feltőkésítési összeg

                     A szanálhatóság akadályaival, a mérettel, a rendszerszintű kockázatokkal és a betétbiztosítási rendszerek által fizetett hozzájárulásokkal összefüggő kiigazítások

                     Az MREL kombinált értékelése

                     Átmeneti és szanálás utáni intézkedések (adott esetben)

                     Jogi hivatkozás

                     A 2014/59/EU irányelv 45. cikkének (7) és (8) bekezdése vagy a 806/2014/EU rendelet 12. cikkének (8) bekezdése

                     Általános információk

                     A 2014/59/EU irányelv 45. cikkének (11) és (12) bekezdése vagy a 806/2014/EU rendelet 12. cikkének (10) bekezdése

                     Egyszerűsített adatszolgáltatási mintadokumentum
                     (adott esetben)

                     Az (EU) 2016/962 bizottsági végrehajtási rendelet 1. cikkének (4) bekezdése

                     Az (EU) 2016/1450 felhatalmazáson alapuló bizottsági rendelet 1. cikkének (4) bekezdése

                     Az (EU) 2016/1450 felhatalmazáson alapuló bizottsági rendelet 1. cikke (5) bekezdése b) pontjának i. alpontja és/vagy 1. cikke (5) bekezdése b) pontjának ii. alpontja

                     A 2014/59/EU irányelv 45. cikkének (9) és (10) bekezdése

                     Az (EU) 2016/1450 felhatalmazáson alapuló bizottsági rendelet 7. cikkének (2) bekezdése

                     Az (EU) 2016/1450 felhatalmazáson alapuló bizottsági rendelet 2. cikkének (3) bekezdése és az 575/2013/EU rendelet 92. cikkének (3) és (4) bekezdése (1)

                     Az (EU) 2016/1450 felhatalmazáson alapuló bizottsági rendelet 2. cikkének (3) bekezdése és az 575/2013/EU rendelet 429. cikkének (4)–(11) bekezdése

                     Az (EU) 2016/1450 felhatalmazáson alapuló bizottsági rendelet 1. cikkének (4) bekezdése

                     Az (EU) 2016/1450 felhatalmazáson alapuló bizottsági rendelet 1. cikke (5) bekezdése b) pontjának i. alpontja

                     Az (EU) 2016/1450 felhatalmazáson alapuló bizottsági rendelet 1. cikke (5) bekezdése b) pontjának ii. alpontja

                     Az (EU) 2016/1450 felhatalmazáson alapuló bizottsági rendelet 2. cikkének (5) és (6) bekezdése

                     Az (EU) 2016/1450 felhatalmazáson alapuló bizottsági rendelet 2. cikkének (7) és (8) bekezdése

                     Az (EU) 2016/1450 felhatalmazáson alapuló bizottsági rendelet 2. cikkének (8) bekezdése

                     Az (EU) 2016/1450 felhatalmazáson alapuló bizottsági rendelet 2. cikkének (9) bekezdése

                     Az (EU) 2016/1450 felhatalmazáson alapuló bizottsági rendelet 2. cikkének (10) bekezdése

                     Az (EU) 2016/1450 felhatalmazáson alapuló bizottsági rendelet 3. cikke

                     Az (EU) 2016/1450 felhatalmazáson alapuló bizottsági rendelet 5. cikke

                     Az (EU) 2016/1450 felhatalmazáson alapuló bizottsági rendelet 6. cikke

                     Az (EU) 2016/1450 felhatalmazáson alapuló bizottsági rendelet 7. cikkének (1) bekezdése

                     Az (EU) 2016/1450 felhatalmazáson alapuló bizottsági rendelet 7. cikkének (2) bekezdése

                     A 2014/59/EU irányelv 45. cikkének (13) bekezdése

                     Az (EU) 2016/1450 felhatalmazáson alapuló bizottsági rendelet 8. cikke

                     Az (EU) 2016/1450 felhatalmazáson alapuló bizottsági rendelet 8. cikkének (2) bekezdése

                     Jogalany-azonosító (LEI)

                     Összevont vagy egyedi követelmény?

                     Az intézmény neve

                     Bejegyzés szerinti tagállam

                     Az adatszolgáltató szanálási hatóság a csoportszintű szanálási hatóság?

                     Az MREL-határozat vagy a mentességről szóló határozat dátuma

                     Az MREL alkalmazása alól szanálási hatóság által mentesítve?

                     Megjegyzések

                     Egyszerűsített adatszolgáltatási mintadokumentum (adott esetben)

                     Intézménykategória (adott esetben)

                     Az MREL megegyezik az alapértelmezett veszteségviselési összeggel?

                     A veszteségviselési összegre alkalmazott kiigazítások típusai (adott esetben)

                     Együttes határozattal megállapított MREL

                     Jelenlegi

                     A 140-es tétel adatszolgáltatási vonatkozási időpontja

                     Jelenlegi

                     A 160-as tétel adatszolgáltatási vonatkozási időpontja

                     Szanálás utáni feltételezett

                     Megjegyzések

                     Jelenlegi

                     A 200-as tétel adatszolgáltatási vonatkozási időpontja

                     Szanálás utáni feltételezett

                     Megjegyzések

                     Az (EU) 2016/1450 felhatalmazáson alapuló bizottsági rendelet 1. cikkének (4) bekezdése szerinti alapértelmezett veszteségviselési összeg

                     Felfelé történő kiigazítás

                     Felfelé történő kiigazítások típusa(i)

                     Megjegyzések

                     Lefelé történő kiigazítás

                     Lefelé történő kiigazítások típusa(i)

                     Megjegyzések

                     Összesen (240 + 250 + 280)

                     Az engedélyezés feltételeinek való megfeleléshez

                     Alapértelmezett kiegészítő összeg a piaci bizalom pufferkövetelményeknek való megfelelés révén történő fenntartásához

                     A piaci bizalom fenntartásához szükséges kiigazítás a hasonló csoportokkal való összehasonlítás alapján

                     Megjegyzések

                     Az intézmény üzleti modelljére, finanszírozási modelljére és átfogó kockázati profiljára vonatkozóan az illetékes hatóságtól kapott információk figyelembevételével alkalmazott lefelé történő kiigazítás

                     Megjegyzések

                     A 330-as oszlop kiigazítása a csoport leányvállalatainak figyelembevételével

                     Megjegyzések

                        Összesen (320 + 330+ 340 + 360 + 380)

                     A hitelezői feltőkésítésből való kizárások miatt

                     Megjegyzések

                     A méret és a rendszerszintű kockázat miatt

                     Megjegyzések

                     A betétbiztosítási rendszer szanálásfinanszírozáshoz való hozzájárulása miatt

                     Megjegyzések

                        Összesen (410 + 430+ 450)

                        Összesen (310 + 400 + 470)

                     MREL az összes kötelezettség és szavatolótőke %-ában (480 / 140)

                     Az MREL szerződéses hitelezői feltőkésítési instrumentumok által teljesítendő százalékos aránya

                     A 490-es oszlopban megállapított követelmény teljesítésének előírt dátuma

                     Átmeneti intézkedések típusai

                     Tervezett MREL (az összes kötelezettség és szavatolótőke %-ában)

                     Az alkalmazás tervezett kezdőnapja

                     Tervezett MREL (az összes kötelezettség és szavatolótőke %-ában)

                     Az alkalmazás tervezett kezdőnapja

                     Tervezett MREL (az összes kötelezettség és szavatolótőke %-ában)

                     Az alkalmazás tervezett kezdőnapja

                     Tervezett MREL (az összes kötelezettség és szavatolótőke %-ában)

                     Az alkalmazás tervezett kezdőnapja

                     Számviteli keret

                     10

                     20

                     30

                     40

                     50

                     60

                     70

                     80

                     90

                     100

                     110

                     120

                     130

                     140

                     150

                     160

                     170

                     180

                     190

                     200

                     210

                     220

                     230

                     240

                     250

                     260

                     270

                     280

                     290

                     300

                     310

                     320

                     330

                     340

                     350

                     360

                     370

                     380

                     390

                     400

                     410

                     420

                     430

                     440

                     450

                     460

                     470

                     480

                     490

                     500

                     510

                     520

                     530

                     540

                     550

                     560

                     570

                     580

                     590

                     600

                     610

            (1)  Az Európai Parlament és a Tanács 575/2013/EU rendelete (2013. június 26.) a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról (HL L 176., 2013.6.27., 1. o.).

         III. MELLÉKLET

            Az MREL helye

                     Intézmény

                     Legfelső szintű anyavállalat

                     EU-szintű anyavállalat

                     Érintett közvetlen anyavállalat

                     Jogalany-azonosító (LEI)

                     Az intézmény neve

                     Bejegyzés szerinti tagállam

                     LEI-kód

                     Az intézmény neve

                     Bejegyzés szerinti ország

                     LEI-kód

                     Az intézmény neve

                     Bejegyzés szerinti tagállam

                     LEI-kód

                     Az intézmény neve

                     Bejegyzés szerinti ország


title: A Bizottság (EU) 2018/309 végrehajtási rendelete (2018. március 1.) a propineb hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet mellékletének módosításáról (EGT-vonatkozású szöveg. )

text:
               2.3.2018

               HU

               Az Európai Unió Hivatalos Lapja

               L 60/16

         A BIZOTTSÁG (EU) 2018/309 VÉGREHAJTÁSI RENDELETE
   (2018. március 1.)
   a propineb hatóanyag jóváhagyásának a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti meg nem hosszabbításáról, valamint az 540/2011/EU bizottsági végrehajtási rendelet mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 20. cikke (1) bekezdésére és 78. cikke (2) bekezdésére,
   mivel:

               (1)

               A 2003/39/EK bizottsági irányelv (2) felvette a 91/414/EGK tanácsi irányelv (3) I. mellékletébe a propineb hatóanyagot.

               (2)

               A 91/414/EGK irányelv I. mellékletében szereplő hatóanyagok az 1107/2009/EK rendelet értelmében jóváhagyott hatóanyagnak tekintendők, és az 540/2011/EU bizottsági végrehajtási rendelet (4) mellékletének A. részében is fel vannak sorolva.

               (3)

               A propineb hatóanyagnak az 540/2011/EU bizottsági végrehajtási rendelet mellékletének A. részében megállapított jóváhagyása 2019. január 31-én lejár.

               (4)

               A 844/2012/EU bizottsági végrehajtási rendelet (5) 1. cikkének megfelelően és az említett cikkben előírt határidőn belül kérelmet nyújtottak be a propineb hatóanyag jóváhagyásának meghosszabbítása iránt.

               (5)

               A kérelmező a 844/2012/EU végrehajtási rendelet 6. cikkének megfelelően előírt kiegészítő dokumentációt benyújtotta. A jelentéstevő tagállam a kérelmet hiánytalannak találta.

               (6)

               A referens tagállam a társreferens tagállammal konzultálva elkészítette a jóváhagyás érvényességének meghosszabbítására benyújtott kérelmet értékelő jelentést, amelyet 2015. október 1-jén benyújtott az Európai Élelmiszerbiztonsági Hatósághoz (a továbbiakban: Hatóság) és a Bizottsághoz.

               (7)

               A Hatóság a hosszabbítási kérelmet értékelő jelentést észrevételezésre megküldte a kérelmezőnek és a tagállamoknak, majd a kapott észrevételeket továbbította a Bizottságnak. A Hatóság ezenkívül közzétette a kiegészítő összefoglaló dokumentációt.

               (8)

               A Hatóság 2016. november 15-én eljuttatta a Bizottsághoz az azzal kapcsolatban levont következtetéseit (6), hogy a propineb várhatóan megfelel-e az 1107/2009/EK rendelet 4. cikkében előírt jóváhagyási kritériumoknak. A Hatóság arra a következtetésre jutott, hogy a növényi és állati eredetű termékek esetében a táplálékkal történő bevitel alapján való fogyasztói kockázatértékelés nem végezhető el. A dokumentációban foglalt adatok alapján nem lehetett elvégezni a propineb releváns metabolitjainak vizsgálatát.

               (9)

               Emellett a Hatóság a propineb esetében rámutatott egy kritikus problématerületre, amely a releváns 4-metilimidazolidin-2-tion (PTU) metabolit endokrin károsító hatásához kapcsolódik; ez a metabolit 2. kategóriába tartozó, reprodukciót károsító anyagként van besorolva, és toxicitásának célszerve a pajzsmirigy.

               (10)

               Ráadásul a Hatóság nem tudott teljeskörű értékelést végezni a háziméh-ivadékokat érintő kockázatokról, és arra a következtetésre jutott, hogy a propineb esetében nem zárható ki a házi méhek fejlődését fenyegető súlyos kockázat fennállása.

               (11)

               A Bizottság felkérte a kérelmezőt, hogy nyújtsa be a Hatóság következtetésével kapcsolatos észrevételeit. Emellett a 844/2012/EU végrehajtási rendelet 14. cikke (1) bekezdésének harmadik bekezdésével összhangban a Bizottság arra is felkérte a kérelmezőt, hogy nyújtsa be a hosszabbításra vonatkozó jelentéstervezettel kapcsolatos észrevételeit. A kérelmező benyújtotta észrevételeit, és azokat a Bizottság alaposan megvizsgálta.

               (12)

               A kérelmező által felhozott érvek azonban nem tudták eloszlatni az anyaggal kapcsolatos aggályokat.

               (13)

               Az azonosított kockázatok alapján nem sikerült megállapítani, hogy legalább egy növényvédő szer egy vagy több reprezentatív felhasználásának vonatkozásában teljesülnek az 1107/2009/EU rendelet 4. cikkében előírt jóváhagyási kritériumok. Ezért az említett rendelet 20. cikke (1) bekezdése b) pontjának megfelelően helyénvaló úgy rendelkezni, hogy a propineb hatóanyag jóváhagyása ne kerüljön meghosszabbításra.

               (14)

               Az 540/2011/EU bizottsági végrehajtási rendeletet tehát ennek megfelelően módosítani kell.

               (15)

               A tagállamok számára időt kell biztosítani a propinebtartalmú növényvédő szerekre vonatkozó engedélyek visszavonására.

               (16)

               Amennyiben a tagállamok az 1107/2009/EK rendelet 46. cikke értelmében türelmi időt biztosítanak a propinebet tartalmazó növényvédő szerek tekintetében, ez az időszak legfeljebb 2019. június 22-ig tarthat.

               (17)

               Az (EU) 2018/84 bizottsági végrehajtási rendelet (7)2019. január 31-ig meghosszabbította a propineb jóváhagyásának érvényességét annak érdekében, hogy a jóváhagyás meghosszabbítására irányuló eljárást az előtt le lehessen zárni, mielőtt lejárna az anyag jóváhagyása. Ugyanakkor mivel határozathozatalra a lejárat kiterjesztett időpontja előtt került sor, ezt a rendeletet minél előbb alkalmazni kell.

               (18)

               Ez a rendelet nem sérti a kérelmezők azon jogát, hogy az 1107/2009/EK rendelet 7. cikke szerint újabb kérelmet nyújtsanak be a propineb jóváhagyására vonatkozóan.

               (19)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Hatóanyag jóváhagyásának meg nem hosszabbítása
   A propineb hatóanyag jóváhagyása nem kerül meghosszabbításra.
   2. cikk
   Az 540/2011/EU végrehajtási rendelet módosításai
   Az 540/2011/EU végrehajtási rendelet mellékletének A. részében található táblázat propinebre vonatkozó 54. sorát el kell hagyni.
   3. cikk
   Átmeneti intézkedések
   A tagállamok legkésőbb 2018. június 22-ig visszavonják a propineb hatóanyagú növényvédő szerekre vonatkozó engedélyeket.
   4. cikk
   Türelmi idő
   A tagállamok által az 1107/2009/EK rendelet 46. cikke értelmében biztosított türelmi időnek a lehető legrövidebbnek kell lennie, és legkésőbb 2019. június 22-ig le kell járnia.
   5. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 1-jén.

            a Bizottság részéről

            az elnök

         Jean-Claude JUNCKER

      (1)  HL L 309., 2009.11.24., 1. o.

      (2)  A Bizottság 2003/39/EK irányelve (2003. május 15.) a 91/414/EGK tanácsi irányelvnek a propineb és a propizamid hatóanyagként való felvétele céljából történő módosításáról (HL L 124., 2003.5.20., 30. o.).

      (3)  A Tanács 91/414/EGK irányelve (1991. július 15.) a növényvédő szerek forgalomba hozataláról (HL L 230., 1991.8.19., 1. o.).

      (4)  A Bizottság 540/2011/EU végrehajtási rendelete (2011. május 25.) az 1107/2009/EK európai parlamenti és tanácsi rendeletnek a jóváhagyott hatóanyagok jegyzéke tekintetében történő végrehajtásáról (HL L 153., 2011.6.11., 1. o.).

      (5)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).

      (6)  EFSA (Európai Élelmiszerbiztonsági Hatóság), 2016. Conclusion on the peer review of the pesticide risk assessment of the active substance propineb (A propineb hatóanyagú növényvédő szereknél felmerülő kockázatok értékelésének szakmai vizsgálatából levont következtetés). EFSA Journal 2016;14(11):4605, 26 o. doi:10.2903/j.efsa.2016.4605.

      (7)  A Bizottság (EU) 2018/84 végrehajtási rendelete (2018. január 19.) az 540/2011/EU bizottsági végrehajtási rendeletnek a klórpirifosz, a klórpirifosz-metil, a klotianidin, a rézvegyületek, a dimoxistrobin, a mankozeb, a mekoprop-P, a metiram, az oxamil, a petoxamid, a propikonazol, a propineb, a propizamid, a piraklosztrobin és a zoxamid hatóanyagok jóváhagyási időtartamának meghosszabbítása tekintetében történő módosításáról (HL L 16., 2018.1.20., 8. o.).


title: A Bizottság (EU) 2018/316 végrehajtási rendelete (2018. március 2.) a gabonaágazatban 2018. március 3-tól alkalmazandó behozatali vámok megállapításáról

text:
               3.3.2018

               HU

               Az Európai Unió Hivatalos Lapja

               L 61/1

         A BIZOTTSÁG (EU) 2018/316 VÉGREHAJTÁSI RENDELETE
   (2018. március 2.)
   a gabonaágazatban 2018. március 3-tól alkalmazandó behozatali vámok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 183. cikkére,
   mivel:

               (1)

               A 642/2010/EU bizottsági rendelet (2) 1. cikkének (1) bekezdése értelmében a 1001 11 00, a 1001 19 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékek behozatali vámja megegyezik az adott szállítmányra alkalmazandó CIF-importárnak az e termékekre behozataluk esetén érvényes, 55 %-kal megnövelt intervenciós árból történő kivonásával kapott összeggel. Az említett vám azonban nem haladhatja meg a közös vámtarifában meghatározott vámtételt.

               (2)

               A 642/2010/EU rendelet 1. cikkének (2) bekezdése értelmében a hivatkozott cikk (1) bekezdésében említett behozatali vám kiszámítása céljából az ugyanazon bekezdésben meghatározott termékekre szabályos időközönként reprezentatív CIF-importárakat kell megállapítani.

               (3)

               A 642/2010/EU rendelet 2. cikke (1) bekezdésének megfelelően az ugyanazon rendelet 1. cikkének (1) bekezdésében említett termékekre vonatkozó behozatali vám kiszámításához a szóban forgó rendelet 5. cikkében leírt módszerrel meghatározott napi reprezentatív CIF-importárat kell alkalmazni.

               (4)

               A 1001 11 00, a 1001 19 00, az ex 1001 99 00 (kiváló minőségű közönséges búza, a vetőmag kivételével), a 1002 10 00 és a 1002 90 00 KN-kód alá tartozó, Kanadából származó termékekre vonatkozó behozatali vámot 2017. szeptember 21-től kezdődően a 642/2010/EU rendelet 2. cikkének (5) bekezdése szerint kell kiszámítani.

               (5)

               Meg kell állapítani a 2018. március 3-tól kezdődő időszakra vonatkozó behozatali vámokat, amelyek alkalmazása új behozatali vámok megállapításáig tart.

               (6)

               A 642/2010/EU rendelet 2. cikkének (2) bekezdésével összhangban indokolt úgy rendelkezni, hogy e rendelet a kihirdetése napján lépjen hatályba,

         ELFOGADTA EZT A RENDELETET:
   1. cikk
   A gabonaágazatban 2018. március 3-tól alkalmazandó, a 642/2010/EU rendelet 1. cikkének (1) bekezdésében említett behozatali vámokat e rendelet I. melléklete határozza meg a II. mellékletben ismertetett adatok alapján.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 2-án.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  A Bizottság 642/2010/EU rendelete (2010. július 20.) az 1234/2007/EK tanácsi rendelet alkalmazásának szabályairól (behozatali vámok a gabonaágazatban) (HL L 187., 2010.7.21., 5. o.).

      I. MELLÉKLET

                     A 642/2010/EU rendelet 1. cikkének (1) bekezdésében említett termékekre 2018. március 3-tól alkalmazandó behozatali vámok

                  KN-kód

                  Árumegnevezés

                  Behozatali vám (1)
                      (2)

                  (EUR/tonna)

                  1001 11 00

                  KEMÉNYBÚZA, vetőmag

                  0,00

                  1001 19 00

                  KEMÉNYBÚZA, kiváló minőségű, a vetőmag kivételével

                  0,00

                  közepes minőségű, a vetőmag kivételével

                  0,00

                  gyenge minőségű, a vetőmag kivételével

                  0,00

                  ex 1001 91 20

                  KÖZÖNSEGES BÚZA, vetőmag

                  0,00

                  ex 1001 99 00

                  KÖZÖNSÉGES BÚZA, kiváló minőségű, a vetőmag kivételével

                  0,00

                  1002 10 00

                  ROZS, vetőmag

                  0,00

                  1002 90 00

                  ROZS, a vetőmag kivételével

                  0,00

                  1005 10 90

                  KUKORICA, vetőmag, a hibrid kivételével

                  0,00

                  1005 90 00

                  KUKORICA, a vetőmag kivételével (3)

                  0,00

                  1007 10 90

                  CIROKMAG, a hibrid vetőmag kivételével

                  0,00

                  1007 90 00

                  CIROKMAG, a vetőmag kivételével

                  0,00

         (1)  Az importőr a 642/2010/EU rendelet 2. cikkének (4) bekezdése értelmében a következő vámcsökkentésekben részesülhet:

                  —

                  tonnánként 3 EUR, ha a kirakodási kikötő a Földközi-tenger partján (a Gibraltári-szoroson túl) vagy a Fekete-tenger partján található, amennyiben az áruk az Atlanti-óceánon vagy a Szuezi-csatornán keresztül érkeznek az Unióba,

                  —

                  tonnánként 2 EUR, ha a kirakodási kikötő Dániában, Észtországban, Írországban, Lettországban, Litvániában, Lengyelországban, Finnországban, Svédországban, az Egyesült Királyságban vagy az Ibériai-félsziget atlanti-óceáni partján van, amennyiben az áruk az Atlanti-óceánon keresztül érkeznek az Unióba.

         (2)  A 1001 11 00, a 1001 19 00, az ex 1001 99 00 (kiváló minőségű közönséges búza, a vetőmag kivételével), a 1002 10 00 és a 1002 90 00 KN-kód alá tartozó, Kanadából származó termékek esetében a behozatali vámot a 642/2010/EU rendelet 2. cikkének (5) bekezdése szerint kell kiszámítani.

         (3)  Az importőr tonnánként 24 EUR átalány-vámcsökkentésben részesülhet, amennyiben a 642/2010/EU rendelet 3. cikkében megállapított feltételek teljesülnek.

      II. MELLÉKLET

         AZ I. MELLÉKLETBEN MEGÁLLAPÍTOTT VÁMOK KISZÁMÍTÁSÁNÁL FIGYELEMBE VETT ADATOK

                  1.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              (EUR/tonna)

                              Közönséges búza (1)

                              Kukorica

                              Tőzsde

                              Minneapolis

                              Chicago

                              Tőzsdei jegyzés

                              194,602

                              118,235

                              Felár a Mexikói-öböl esetében

                              84,909

                              21,861

                              Felár a Nagy-tavak esetében

                              —

                              —

                  2.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              Szállítási költség: Mexikói-öböl–Rotterdam:

                              17,619 EUR/tonna

                              Szállítási költség: Nagy-tavak–Rotterdam:

                              — EUR/tonna

         (1)  Tonnánként 14 EUR felárral együtt (a 642/2010/EU rendelet 5. cikkének (3) bekezdése).


title: A Bizottság (EU) 2018/317 végrehajtási rendelete (2018. március 2.) az 1967/2006/EK tanácsi rendelettől az üveggéb (Aphia minuta) Olaszország egyes felségvizein folytatott halászatában alkalmazott, hajón lévő kerítőhálók telepítésének parttól számított legkisebb távolsága és legkisebb mélysége tekintetében történő eltérésről

text:
               5.3.2018

               HU

               Az Európai Unió Hivatalos Lapja

               L 62/1

         A BIZOTTSÁG (EU) 2018/317 VÉGREHAJTÁSI RENDELETE
   (2018. március 2.)
   az 1967/2006/EK tanácsi rendelettől az üveggéb (Aphia minuta) Olaszország egyes felségvizein folytatott halászatában alkalmazott, hajón lévő kerítőhálók telepítésének parttól számított legkisebb távolsága és legkisebb mélysége tekintetében történő eltérésről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a földközi-tengeri halászati erőforrások fenntartható kiaknázásával kapcsolatos irányítási intézkedésekről szóló, 2006. december 21-i 1967/2006/EK tanácsi rendeletre (1) és különösen annak 13. cikke (5) bekezdésére,
   mivel:

               (1)

               Az 1967/2006/EK rendelet 13. cikkének (1) bekezdése úgy rendelkezik, hogy tilos vontatott halászfelszerelést használni a parttól számított három tengeri mérföld távolságon vagy az 50 m-es izobáton belül, ahol ez a mélység a parttól számított kisebb távolságon belül érhető el.

               (2)

               A Bizottság valamely tagállam kérésére lehetővé teheti az 1967/2006/EK rendelet 13. cikkének (1) bekezdésétől való eltérést, feltéve, hogy teljesülnek a 13. cikk (5) és (9) bekezdésében meghatározott feltételek.

               (3)

               2014. január 10-én kérelem érkezett a Bizottsághoz, amelyben Olaszország eltérést kérelmezett az említett rendelet 13. cikke (1) bekezdésének első albekezdésétől az üveggébnek (Aphia minuta) a Manfredoniai-öböl partjainál (Puglia régió) található olaszországi felségvizeken hajón lévő kerítőhálókkal folytatott halászata tekintetében.

               (4)

               A kérelem a manfredoniai Tengerügyi Igazgatóságon lajstromozott olyan hajókra vonatkozik, amelyek az adott halászatban több mint öt éve igazoltan folytatnak tevékenységet, és az üveggéb (Aphia minuta) hajón lévő kerítőhálókkal folytatott halászatát szabályozó irányítási terv keretében a manfredoniai halászati körzetben halásznak.

               (5)

               A Halászati Tudományos, Műszaki és Gazdasági Bizottság (HTMGB) 2016 júliusában értékelte az Olaszország által kérelmezett eltérést és a vonatkozó irányítási tervet. A HTMGB felhívta a figyelmet arra, hogy pontosításra van szükség a halászati erőkifejtés, az alkalmazott halászfelszerelések, a tevékenységek felügyelete és a tudományos adatok tekintetében. Olaszország a Bizottság rendelkezésére bocsátotta a megfelelő pontosító információkat, és megfelelően átdolgozta irányítási tervét: módosította az alkalmazandó halászfelszereléseket, csökkentette a halászati erőkifejtést és fokozta a felügyeleti intézkedéseket.

               (6)

               Az 1967/2006/EK rendelet 19. cikke (2) bekezdésének megfelelően Olaszország rendelet (2) útján elfogadta a halászati irányítási tervet.

               (7)

               Az Olaszország által kérelmezett eltérés megfelel az 1967/2006/EK rendelet 13. cikkének (5) és (9) bekezdésében meghatározott feltételeknek.

               (8)

               Az eltérést a különleges földrajzi adottságok indokolják, mivel a kontinentális talapzat és a célfaj elterjedési területe korlátozott méretű, az üveggéb ugyanis csupán a part menti övezetek bizonyos részein, 50 méternél sekélyebb vizekben fordul elő. A halászterületek ezért korlátozott kiterjedésűek.

               (9)

               Hajón lévő kerítőhálókkal a part közelében, sekély vízben halásznak. Ez a fajta halászat jellegéből adódóan nem végezhető másféle halászfelszereléssel.

               (10)

               A hajón lévő kerítőhálókkal folytatott halászat nincs számottevő hatással a tengeri környezetre, és kifejezetten szelektív, mivel a kerítőhálókat a vízoszlopban vontatják, így azok nem érintkeznek a tengerfenékkel; a tengerfenékről való begyűjtés ugyanis káros volna a célfajokra nézve, amelyeknek kis mérete miatt gyakorlatilag nem volna lehetséges a szelektív halászat.

               (11)

               Az Olaszország által kérelmezett eltérés összesen 100 hajót érint, melyek közül azonban egy rotációs rendszer alkalmazása révén naponta csupán 30 kap majd engedélyt. Megállapítható tehát, hogy az eltérés korlátozott számú hajót érint.

               (12)

               Az említett hajók szerepelnek a Bizottság részére az 1967/2006/EK rendelet 13. cikkének (9) bekezdése szerinti követelményeknek megfelelően elküldött listán.

               (13)

               Az irányítási terv tartalmazza az érintett halászati tevékenységekkel kapcsolatos valamennyi lényeges fogalommeghatározást, és biztosítja, hogy a halászati erőkifejtés a jövőben ne fokozódjon, mivel halászati engedélyt csak az említett 100 hajó kaphat, amelyek számára Olaszország már engedélyezte a halászatot.

               (14)

               A szóban forgó halászati tevékenység megfelel az 1967/2006/EK rendelet 4. cikkében foglalt feltételeknek, mivel az olasz irányítási terv kifejezetten tiltja a védett élőhelyek felett folytatott halászatot.

               (15)

               Az 1967/2006/EK rendelet 8. cikke (1) bekezdésének h) pontjában foglalt követelmény nem alkalmazandó, mivel vonóhálós hajókra vonatkozik.

               (16)

               Az 1967/2006/EK rendelet 9. cikkének (3) bekezdésében a legkisebb szembőségre vonatkozóan meghatározott követelmények kapcsán a Bizottság tudomásul veszi, hogy Olaszország az irányítási tervben az említett rendelet 9. cikkének (7) bekezdése alapján engedélyezte a rendelet 9. cikkének (3) bekezdésétől való eltérést, mivel a szóban forgó halászati tevékenység rendkívül szelektív, tengeri környezetre gyakorolt hatása elhanyagolható, és nem érintik az említett rendelet 4. cikkének (5) bekezdésében foglalt rendelkezések.

               (17)

               A szóban forgó halászati tevékenység a parttól igen kis távolságra zajlik, ezért nem zavarja más hajók tevékenységét.

               (18)

               Az irányítási terv biztosítja, hogy az 1967/2006/EK rendelet III. mellékletében említett fajok fogásai a lehető legkisebbek legyenek. Ezen túlmenően az olasz irányítási terv 6.1.2. fejezetének megfelelően az üveggéb (Aphia minuta) halászata minden évben a november 1-jétől március 31-ig tartó halászati idényre korlátozódik.

               (19)

               A hajóról működtetett kerítőhálókkal nem halásznak lábasfejűekre.

               (20)

               Az érintett halászati tevékenység során teljesülnek az 1224/2009/EK tanácsi rendelet (3) 14. és 15. cikkében meghatározott, a halászati nyilvántartásra vonatkozó követelmények.

               (21)

               Az olasz irányítási terv az 1967/2006/EK rendelet 13. cikke (9) bekezdése harmadik albekezdésének megfelelően rendelkezik a halászati tevékenységek felügyeletéről.

               (22)

               A kérelmezett eltérést ezért engedélyezni kell.

               (23)

               Indokolt előírni, hogy Olaszország rendszeresen és az olasz irányítási tervben szereplő felügyeleti tervnek megfelelően jelentést tegyen a Bizottságnak.

               (24)

               Az eltérés korlátozott időbeli hatálya következtében lehetőség nyílik gyors korrekciós intézkedések alkalmazására abban az esetben, ha a Bizottságnak benyújtott jelentés szerint a kiaknázott állományok védettségi helyzete rossz, és egyben arra is, hogy egy későbbi, kiigazított irányítási terv szilárdabb tudományos alapokra épüljön.

               (25)

               Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

         ELFOGADTA EZT A RENDELETET:
   1. cikk
   Eltérés
   (1)   Az 1967/2006/EK rendelet 13. cikkének (1) bekezdése nem alkalmazandó az üveggébnek (Aphia minuta) a Manfredoniai-öböl partjainál található olaszországi felségvizeken hajón lévő kerítőhálók használatával folytatott halászatára.
   (2)   Az (1) bekezdésben említett, hajón lévő kerítőhálókat azok a hajók alkalmazhatják, amelyek:

               a)

               szerepelnek a manfredoniai Tengerügyi Igazgatóság hajólajstromában;

               b)

               a szóban forgó halászatban már több mint öt éve részt vesznek, és a jövőben nem növelik halászati erőkifejtésüket; valamint

               c)

               rendelkeznek halászati engedéllyel, és tevékenységüket az Olaszország által az 1967/2006/EK rendelet 19. cikkének (2) bekezdésének megfelelően elfogadott halászati irányítási terv keretében végzik.

         2. cikk
   Felügyeleti terv és jelentéstétel
   Olaszország e rendelet hatálybalépésétől számítva egy éven belül jelentést nyújt be a Bizottságnak az olasz irányítási tervben előírt felügyeleti tervnek megfelelően.
   3. cikk
   Hatálybalépés és az alkalmazás időtartama
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2018. március 8-tól2021. március 8-ig kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 2-án.

            a Bizottság részéről

            az elnök

         Jean-Claude JUNCKER

      (1)  HL L 409., 2006.12.30., helyesbített változat: HL L 36., 2007.2.8., 6. o.

      (2)  „Adozione del Piano di Gestione per la pesca del rossetto (Aphia minuta) nel Compartimento marittimo di Manfredonia con l'utilizzo della sciabica da natante, in deroga alla dimensione minima della maglia della rete e della distanza dalla costa – Reg.(CE) n. 1967/2006, artt. 9/13”, elfogadva 2017. december 28-án.

      (3)  A Tanács 1224/2009/EK rendelete (2009. november 20.) a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről (HL L 343., 2009.12.22., 1. o.).


title: A Bizottság (EU) 2018/329 végrehajtási rendelete (2018. március 5.) az állatjóléttel foglalkozó európai uniós referenciaközpont kijelöléséről (EGT-vonatkozású szöveg. )

text:
               6.3.2018

               HU

               Az Európai Unió Hivatalos Lapja

               L 63/13

         A BIZOTTSÁG (EU) 2018/329 VÉGREHAJTÁSI RENDELETE
   (2018. március 5.)
   az állatjóléttel foglalkozó európai uniós referenciaközpont kijelöléséről
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (1) (a hatósági ellenőrzésekről szóló rendelet) és különösen annak 95. cikke (1) bekezdésére,
   mivel:

               (1)

               A Bizottság az (EU) 2017/625 rendelet 95. cikkével összhangban nyilvános felhívást tett közzé egy állatjóléttel foglalkozó európai uniós referenciaközpont kiválasztása és kijelölése céljából, melynek feladata az lesz, hogy támogassa a Bizottságot és a tagállamokat a szóban forgó rendelet 1. cikke (2) bekezdésének f) pontja szerinti állatjóléti követelményekkel kapcsolatos szabályok alkalmazásában.

               (2)

               A szóban forgó felhívás értékelő és kiválasztó bizottsága arra a következtetésre jutott, hogy a Wageningen Livestock Research vezette és az Aarhusi Egyetem és a Friedrich-Loeffler-Institut által is alkotott konzorcium megfelel az (EU) 2017/625 rendelet 95. cikke (3) bekezdésében meghatározott követelményeknek, és meg lehet bízni az említett rendelet 96. cikkében meghatározott feladatok ellátásával.

               (3)

               A konzorciumot ezért indokolt kijelölni arra, hogy az állatjóléttel foglalkozó európai uniós referenciaközpontként e támogató feladatokat ellássa, amelyek részét fogják képezni a referenciaközpont éves vagy többéves munkaprogramjainak. A programokat a Bizottság által a 652/2014/EU európai parlamenti és tanácsi rendelet (2) 36. cikke értelmében elfogadott vonatkozó munkaprogramokban foglalt célkitűzésekkel és prioritásokkal összhangban kell meghatározni.

               (4)

               A kijelölést ötévente felül kell vizsgálni, e rendelet alkalmazásának napjával kezdődően.

               (5)

               Ezt a rendeletet az (EU) 2017/625 rendelet 167. cikke (3) bekezdésében előírt alkalmazási kezdőnappal összhangban 2018. április 29-től kell alkalmazni.

         ELFOGADTA EZT A RENDELETET:
   1. cikk
   A Bizottság kijelöli az alábbi konzorciumot az állatjóléttel foglalkozó európai uniós referenciaközpontnak, amelynek illetékessége a Bizottság és a tagállamok állatjóléti követelményekkel kapcsolatos horizontális tevékenységeinek támogatása:

               Név

               :

               A Wageningen Livestock Research vezette és az Aarhusi Egyetem és a Friedrich-Loeffler-Institut által is alkotott konzorcium

               Címe

               :

                           Drevendaalsesteeg 4

                           6708 PB Wageningen

                           NEDERLAND

         A kijelölést ötévente felül kell vizsgálni, e rendelet alkalmazásának napjával kezdődően.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ez a rendelet 2018. április 29-től alkalmazandó.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. március 5-én.

            a Bizottság részéről

            az elnök

         Jean-Claude JUNCKER

      (1)  HL L 95., 2017.4.7., 1. o.

      (2)  Az Európai Parlament és a Tanács 652/2014/EU rendelete (2014. május 15.) az élelmiszerlánccal, az állategészségüggyel és állatjóléttel, valamint a növényegészségüggyel és a növényi szaporítóanyagokkal kapcsolatos kiadások kezelésére vonatkozó rendelkezések megállapításáról, a 98/56/EK, a 2000/29/EK és a 2008/90/EK tanácsi irányelv, a 178/2002/EK, a 882/2004/EK és a 396/2005/EK európai parlamenti és tanácsi rendelet, a 2009/128/EK európai parlamenti és tanácsi irányelv és az 1107/2009/EK európai parlamenti és tanácsi rendelet módosításáról, valamint a 66/399/EGK, a 76/894/EGK és a 2009/470/EK tanácsi határozat hatályon kívül helyezéséről (HL L 189., 2014.6.27., 1. o.).